[{"text_idx": "#000002", "text": "Hodiau\u0306 estas la 150-a jarreveno de la naskig\u0302o de Maria Montessori, kiu estis itala pedagogo kaj psikiatro, kiu \u2013 kontrau\u0306flue dum sia epoko \u2013 konsideris edukadon kiel praktiko de liberig\u0302o kaj konstruado de Paco (ankau\u0306 inter generacioj)."}, {"text_idx": "#000003", "text": "Nu, KURAG\u0302O kaj PASIO estas du grandaj sentoj, kiuj perfekte proksimigas la personecojn de Ludwik Lejzer Zamenhof (1859-1917) kaj M. Montessori cele al tre grandaj idealoj: la unua pere de noviga internacia help-lingvo, la dua pere de noviga edukad-sistemo."}, {"text_idx": "#000004", "text": "En la esperanta medio oni faris tre interesan komparon inter la du famuloj. Bedau\u0306rinde la fonto de la pensaj\u0302o ne plu trovig\u0302as en la reto, sed mi bone notis tion (jam en alia mia blogejo) kaj reeh\u0302as tiujn eminentajn vortojn:"}, {"text_idx": "#000005", "text": "\u201cAmbau\u0306 (Zamenhof kaj Montessori) eltrovis novajn solvojn al malnovaj problemoj, kaj rifuzis la limigojn de komuna sag\u0302o dum sia epoko."}]